கேள்வி: இரஞ்சினி-காயத்ரி பற்றி தகவல் சொல்.
பதில்: படிமம்:RG_in_Concert_Nov_2011_.jpg இரஞ்சனி மற்றும் காயத்ரி (Ranjani and Gayatri) ஆகிய இருவரும் கருநாடக இசைக் கலைஞர்களாவர். பாடகர்களாகவும் வயலின் இசைப்பவர்களாகவும் இருக்கின்றனர். இவர்களின் கலை பங்களிப்புகளில் அரங்கப் பதிவுகள், தொலைக்காட்சி, வானொலி, இசை நிகழ்ச்சிகள், திருவிழாக்கள் ஆகியவை அடங்கும். இவர்கள் வயலின் இரட்டையர்கள், குரல் இரட்டையர்கள், இசையமைப்பாளர்கள், கல்வியாளர்கள் என செயல்படுகின்றனர்.
கேள்வி: இரஞ்சினி-காயத்ரி - ஆரம்ப கால வாழ்க்கை பற்றி தகவல் சொல்.
பதில்: இரஞ்சனியும் காயத்ரியும் என். பாலசுப்பிரமணியன் மற்றும் மீனாட்சி (ஒரு கருநாடக இசைப் பாடகர்) ஆகியோருக்கு பிறந்தனர். இந்திய பாரம்பரிய இசை இசையில் ஆழ்ந்த ஈடுபாடு கொண்ட ஒரு தமிழர் குடும்பத்தில் பிறந்த இரஞ்சனி மற்றும் காயத்ரியின் இசை திறமைகள் மிகச் சிறிய வயதிலேயே கண்டுபிடிக்கப்பட்டன. காயத்ரிக்கு இரண்டரை வயது இருந்தபோது நூற்றுக்கும் மேற்பட்ட ராகங்களை அடையாளம் காண முடிந்தது. மேலும் ரஞ்சனியால் ஐந்து வயதிலேயே சிக்கலான தாள வடிவங்களை வரையறுக்க முடிந்தது. இவர்கள் முறையே ஒன்பது மற்றும் ஆறு வயதிலேயே சங்கீத பூசணம் பேராசிரியர் டி. எஸ். கிருட்டிணசாமி என்பவரிடமிருந்து மும்பை சண்முகானந்த சங்க வித்யாலயாவில் வயலின் பயிற்சியைத் தொடங்கினர்.
கேள்வி: இரஞ்சினி-காயத்ரி - வயலின் இணைக் கலைஞர்களாக குறித்து விரிவாக சொல்லுங்கள்.
பதில்: இரஞ்சனியும் காயத்ரியும் தங்கள் இளம் வயதை அடைவதற்கு முன்பே வயலின் கலைஞர்களாக தங்கள் இசை பயணத்தைத் தொடங்கினர். உள்ளூர் மற்றும் வெளிநாடுகளில் உள்ள முன்னணி சபாக்களில் (இசை அமைப்புகளில்) நிகழ்ச்சிகளை நடத்தினர். இவர்கள் மேதைகளான தா. கி. பட்டம்மாள், மங்களம்பள்ளி பாலமுரளிகிருஷ்ணா, டி. விசுவநாதன் ஆகியோருக்கு இணைந்து வயலின் வாசித்துள்ளனர்.
கேள்வி: இரஞ்சினி-காயத்ரி - குரல் கலைஞர்களாக பற்றி நீங்கள் என்ன அறிந்துள்ளீர்கள்?
பதில்: பத்ம பூசண் மியூசிக் அகாதெமி (சென்னை) பி. எஸ். நாராயணசாமியின் மாணவர்களான பின்னர் 1997 முதல் சகோதரிகள் குரல் இசை நிகழ்ச்சிகளை வழங்கிவருகின்றனர். கருநாடக இசையின் மூலம் இந்தியாவின் கலாச்சார மற்றும் மொழியியல் பாரம்பரியத்தை வெளிக்கொணர இரஞ்சனி மற்றும் காயத்ரி சமசுகிருதம், தெலுங்கு மொழி, தமிழ், கன்னடம், மலையாளம், இந்தி, மராத்திய மொழி மற்றும் குஜராத்தி உள்ளிட்ட மொழிகளில் பாடல்களை பாடுகிறார்கள்.http://www.dnaindia.com/lifestyle/interview-the-singing-sisters-2001708
கேள்வி: இரஞ்சினி-காயத்ரி - இசையமைப்பாளர்களாக பற்றி தகவல் சொல்.
பதில்: இரஞ்சனி, காயத்ரி இருவரும் இசையமைப்பையும் மேற்கொள்கிறார்கள். இவர்களின் இசை நிகழ்ச்சிகளின் முடிவில் இவர்கள் பாடும் பெரும்பாலான அபங்கங்கள் சகோதரிகளால் இசையமைக்கப்பட்டுள்ளன. பஜனைகள் உட்பட பல துக்கடா துண்டுகளையும் அமைத்துள்ளனர்.